光明日報 (馬來西亞)

光明日報前身係喺馬來西亞檳城，由胡文虎、胡文豹兄弟創立嘅《星檳日報》，同《星洲日報》一樣屬於星系報業。《星檳日報》喺1986年因為財務危機被迫停刊，當時被遣散嘅星檳日報員工獲得北馬華社領袖大力支持，原班人馬喺馬來西亞民政運動黨主席林敬益協助下攞到出版準證，喺1987年12月18號創辦咗《光明日報》，取代《星檳日報》，繼續為北馬華人社會服務。依家《光明日報》嘅發行範圍主要集中喺馬來西亞半島北部。

基本資料
口號包括「有新聞的地方就有我們」、「引領彩色呈現」、「抓新聞品質，文字要瘦身」、「新聞瘦身潮流」，之後有「光明日報，每一天的好朋友」。

光明日報主要內容有國內外新聞、體育、特寫、副刊、娛樂等。以前曾經每星期有4日附加12至24小開本嘅《凸報》、《名醫》、《娛樂報》、《黃小姐報》。

社長：張曉卿

總編輯：陳柬郡

總經理：謝進鏵
副總經理：黃喜光
副總經理：鄭永明

光明日報官方網站喺2002年3月18號創立
光明日報Facebook fan page 喺2010年5月27號成立，截至2020年4月26號，擁有105萬Facebook fans 
光明日報Twitter 前身帳號@GuangMingDaily喺2010年5月創立，之後喺2018年9月帳號改為@GuangMingRibao
光明電子報 喺2014年2月14號推出市場。《光明電子報》係以電子數碼科技將馬來西亞光明日報原版報紙轉換成電子版本，畀訂戶喺平板電腦或者智能手機下載閱讀
光明日報YouTube創立於2017年9月7日。
光明日報Telegram新聞群組 喺2020年4月創立，用嚟推送新聞
光明日報Instagram 喺2018年1月26號創立
光明日報Apps on Google Play Android手機應用
光明日報on the App Store iOS/Apple手機應用

馬來西亞華文報紙